****

**แผนการจัดการเรียนรู้ที่ ๑**

**หน่วยการเรียนรู้ที่ ๑ ลักษณะและเสียงในภาษาไทย เรื่อง ลักษณะและเสียงในภาษาไทย**

**วิชาหลักภาษาไทย ท๓๓๒๐๕ กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๖ ภาคเรียนที่ ๑ ปีการศึกษา ๒๕๖๑ เวลาเรียน ๗ คาบ**

**ผู้สอน นางสาวมธุมิส สมานทรัพย์**

**ผลการเรียนรู้ที่คาดหวัง**

 ลักษณะของเสียงในภาษาไทย ประกอบด้วย เสียงสระ เสียงพยัญชนะ และเสียงวรรณยุกต์ คำแต่ละคำจะประกอบด้วยเสียงทั้งสามชนิด ซึ่งเสียงนี้ทำให้แยกความหมายของคำได้ การออกเสียงภาษาไทยจึงควรออกเสียงให้ถูกต้องและชัดเจน เพื่อให้การสื่อสารสามารถสื่อความได้เข้าใจถูกต้องตรงกัน อธิบายลักษณะของเสียงในภาษาไทย

**จุดประสงค์การเรียนรู้**

 ๑. อธิบายลักษณะเสียงในภาษาไทยได้

 ๒. อธิบายความแตกต่างของเสียงในภาษาไทยได้

 ๓. สามารถออกเสียงภาษาไทยได้ถูกต้องและชัดเจน

**สาระสำคัญ**

 **เสียงในภาษาไทย ประกอบด้วย หน่วยเสียงสระ หน่วยเสียงพยัญชนะ และหน่วยเสียงวรรณยุกต์**

**สาระการเรียนรู้**

 ๑. หน่วยเสียงสระ

 ๒. หน่วยเสียงพยัญชนะ

 ๓. หน่วยเสียงวรรณยุกต์

**คุณลักษณะอันพึงประสงค์**

๑. มีวินัย

๒. มุ่งมั่นในการทำงาน

**สมรรถนะสำคัญ**

 ๑. ความสามารถในการสื่อสาร

 ๒. ความสามารถในการคิด

 - ทักษะการคิดวิเคราะห์

 - ทักษะการคิดสร้างสรรค์

 ๓. ความสามารถในการใช้ทักษะชีวิต

 - กระบวนการปฏิบัติ

 - กระบวนการทำงานกลุ่ม

**กิจกรรมการเรียนรู้**

**ชั่วโมงที่ ๑ – ๓**

กิจกรรมนำเข้าสู่บทเรียน

 ๑. ครูแจ้งจุดประสงค์การเรียนรู้ให้นักเรียนทราบ

 ๒. ครูอธิบายเรื่อง เสียงในภาษาไทย ว่ามีอวัยวะส่วนใดบ้างที่ใช้ในการออกเสียง เพราะเสียงที่เปล่งออกมาต้องใช้อวัยวะบางส่วนเพื่อช่วยในการออกเสียงให้ชัดเจน ถ้าอวัยวะส่วนใดส่วนหนึ่งมีปัญหาก็จะทำให้ออกเสียงได้ไม่ชัดเจน อวัยวะที่ใช้ในการออกเสียงได้แก่ ปอด หลอดลมและกล่องเสียง ช่องปากซึ่งกระทบอวัยวะต่างๆ ในปาก

กิจกรรมพัฒนาผู้เรียน

 ๓. ให้นักเรียนแต่ละคนลองเปล่งเสียงพยัญชนะและเสียงสระในภาษาไทย เช่น /ก/ /อะ/ เพื่อให้นักเรียนเข้าใจถึงอวัยวะที่ใช้ในการออกเสียง ตำแหน่งที่เกิดของเสียงพยัญชนะ(ฐานกรณ์) และตำแหน่งที่เกิดเสียงสระ (ฝึกการสังเกตเสียงที่เปล่งออกมาเพื่อให้เข้าใจมากขึ้น)

 ๔. ครูอธิบายลักษณะของเสียงในภาษาไทยว่า มี ๓ ชนิด ได้แก่ เสียงสระ เสียงพยัญชนะ และเสียงวรรณยุกต์ (ครูต้องอธิบายลักษณะของเสียงแต่ละชนิดให้นักเรียนเข้าใจให้กระจ่างชัด โดยอาจสุ่มเรียกถามนักเรียนแต่ละคนว่าแต่ละเสียงมีลักษณะอย่างไรบ้าง และให้ยกตัวอย่างคำประกอบการอธิบาย)

 ๕. ให้นักเรียนแต่ละคนทำใบงานที่ ๑.๑ เรื่อง ทายสิฉันชื่ออะไร เพื่อเป็นการทบทวนเสียงสระ เมื่อนักเรียนทำใบงานเสร็จให้แลกใบงานกับเพื่อนเพื่อตรวจว่าตอบถูกกี่ข้อ

 ๖. ครูประเมินความเข้าใจของนักเรียน ครูควรอธิบายเพิ่มเติมเรื่อง เสียงสระ อีกครั้งเพื่อเป็นการทบทวนความเข้าใจ

 ๗. ครูสุ่มเรียกนักเรียนแต่ละคนให้บอกฐานกรณ์ของเสียงพยัญชนะ ลักษณะ และประเภทของเสียงพยัญชนะในภาษาไทย เพื่อให้นักเรียนเข้าใจลักษณะการเกิดเสียงพยัญชนะมากยิ่งขึ้น จากนั้นครูให้นักเรียนลองเปล่งเสียงพยัญชนะบางเสียงว่าเสียงพยัญชนะเสียงนั้นเกิดในฐานกรณ์ใดและมีลักษณะของเสียงเป็นอย่างไร (ดูตารางเสียงพยัญชนะภาษาไทย)

 ๘. ให้นักเรียนทำใบงานที่ ๑.๒ เรื่อง เสียงต้นเสียงท้ายในคำ เมื่อนักเรียนแต่ละคนทำเสร็จ ครูให้นักเรียนแลกใบงานตรวจกับเพื่อนในชั้นเรียน จากนั้นครูเฉลย และเรียกให้นักเรียนตอบ เพื่อตรวจสอบความเข้าใจอีกครั้ง

 ๙. ครูอธิบายให้นักเรียนเข้าใจว่าในภาษาไทยเสียงกับคำสัมพันธ์กัน ดังนั้นคำหนึ่งคำจึงประกอบด้วยเสียง ๓ ชนิด คือ เสียงสระ เสียงพยัญชนะ และเสียงวรรณยุกต์ (แม้ว่าคำนั้นไม่ปรากฏรูปวรรณยุกต์แต่ก็มีเสียงวรรณยุกต์ปรากฏเสมอ) ครูสุ่มเรียกนักเรียนให้ยกตัวอย่างคำ พร้อมถามนักเรียนและเพื่อนในชั้นเรียนว่าคำนั้นประกอบด้วยเสียงสระ เสียงพยัญชนะ และเสียงวรรณยุกต์ใดบ้าง

กิจกรรมรวบยอด

 ๑๐. ครูอธิบายการออกเสียงในภาษาไทยว่ามีผลต่อการสื่อสารถ้าออกเสียงไม่ชัดเจนหรือผิด ก็จะทำให้เขียนผิดด้วย ครูเตรียมบทอ่านสั้นๆ แล้วสุ่มเรียกนักเรียนออกมาอ่านบทอ่านที่เตรียมไว้หน้าชั้นเรียน ครูและเพื่อนในชั้นร่วมกันสังเกตว่านักเรียนออกเสียงใดไม่ชัดบ้าง

 ๑๑. ครูมอบหมายให้นักเรียนเลือกเพลงที่นักเรียนชอบ มาคนละ ๑ เพลง เพื่อเรียนในชั่วโมงต่อไป

**ชั่วโมงที่ ๔-๗**

กิจกรรมนำเข้าสู่บทเรียน

 ๑. ครูถามนักเรียนเรื่อง ไตรยางศ์ หรืออักษรสามหมู่ว่ามีพยัญชนะใดบ้างในแต่ละหมู่ ไตรยางศ์มีวิธีการท่องจำอักษรในแต่ละหมู่ ครูถามนักเรียนว่านักเรียนมีวิธีการท่องจำอย่างไร เพราะนักเรียนแต่ละคนอาจมีบทท่องจำต่างกัน

กิจกรรมพัฒนาผู้เรียน

 ๒. ครูอธิบายเรื่อง อักษรสามหมู่และวิธีการผันวรรณยุกต์ เพื่อให้นักเรียนเข้าใจถูกต้องและสามารถผันวรรณยุกต์ได้ถูกต้อง เพราะการผันเสียงวรรณยุกต์ในอักษรสามหมู่นั้นควรคำนึงถึงคำเป็นและคำตายด้วย เช่น อักษรกลางคำเป็นกับคำตายเสียงวรรณยุกต์ที่ผันนั้นไม่เท่ากันแม้ว่าจะอยู่ในอักษรกลางเหมือนกัน ครูต้องอธิบายคำเป็น คำตายให้นักเรียนเข้าใจให้กระจ่างชัด เพื่อจะได้ผันเสียงวรรณยุกต์ได้ถูกต้อง หรือครูอาจจะให้นักเรียนเล่นผะหมีเรื่องเพื่อฝึกไล่เสียงวรรณยุกต์ก็ได้แล้วอธิบายการผันเสียงวรรณยุกต์เมื่อเป็นคำเป็นคำตายในแต่ละหมู่อักษร ตัวอย่างเช่น(แบบฝึกออกเสียงเพื่อแก้ไขข้อบกพร่องในการออกเสียงภาษาไทยของกระทรวงศึกษาธิการ)

 อยู่ที่ท้ายตัวสัตว์ชัดน่าขัน หาง

 เติมเอกพลันแปลว่าไกลไม่ชิดถี่ ห่าง

 แหล่งจำหน่ายสินค้าสารพัดมี ห้าง

 สามคำนี้ลองผันวรรณยุกต์เอย

 ๓. ให้นักเรียนแต่ละคนยกตัวอย่างชื่อเล่นของเพื่อนในชั้นเรียน และให้นักเรียนบอกว่าชื่อเล่นของเพื่อนนั้นเป็นคำเป็น หรือคำตาย เพราะเหตุใด และอยู่ในอักษรหมู่ใด

 ๔. ครูยกตัวอย่างคำและประโยค จากนั้นสุ่มเรียกนักเรียนว่าคำและประโยคนี้มีวรรณยุกต์ใดบ้าง (จับเวลาเพื่อทดสอบความเข้าใจและวิธีการผันเสียงวรรณยุกต์) ครูอาจจะถามเพื่อนในชั้นเรียนหรือให้เพื่อนในชั้นเรียนร่วมกันตอบและแสดงความคิดเห็นด้วยก็ได้

 ๕. ให้นักเรียนแต่ละคนเขียนเพลงท่อนใดท่อนหนึ่งที่มอบหมายเป็นการบ้านลงในบัตรคำ (หนึ่งท่อนต้องมีจำนวน ๒๐ คำ) จากนั้นครูจับคู่นักเรียนตามความเหมาะสม แล้วให้นักเรียนนำบัตรคำของตนเองไปให้คู่ของตนทายว่าเพลงที่เลือกมานั้นมีวรรณยุกต์เสียงใดบ้าง และอยู่ในอักษรหมู่ใด นักเรียนที่เป็นเจ้าของบัตรคำต้องเฉลยให้ถูกต้อง โดยเขียนเฉลยไว้ด้านหลังของบัตรคำ ส่วนครูเดินดูนักเรียนแต่ละคู่ว่าสามารถตอบได้ถูกต้องหรือไม่ จากนั้นให้นักเรียนสลับคู่ไปเรื่อยๆ อย่างน้อยนักเรียนหนึ่งคนต้องทายเพลง ๕ เพลง ดังนั้นนักเรียนที่เป็นเจ้าของบัตรคำต้องมีชื่อเพื่อนอยู่ในบัตรคำ ๕ คน และต้องตรวจว่าเพื่อนตอบถูกกี่คำด้วย ครูรวบรวมบัตรคำเพื่อประเมินความเข้าใจ

 ๖. นักเรียนร่วมกันสรุปเรื่อง ลักษณะของเสียงในภาษาไทย

 ๗. ครูอธิบายเรื่อง พลังของภาษา โดยยกตัวอย่างสถานการณ์หรือข้อความที่แสดงให้เห็นถึงพลังของภาษาเชิงบวกและภาษาเชิงลบ จากนั้นครูให้นักเรียนแบ่งกลุ่ม กลุ่มละ ๕ คน คละกันตามความสามารถ แล้วให้นักเรียนแต่ละกลุ่มระดมความคิดแต่งข้อความที่แสดงพลังของภาษาว่ามีพลังสร้างสรรค์ และมีพลังเชิงลบ กลุ่มละ ๕ ข้อความ เมื่อนักเรียนแต่งเสร็จให้นักเรียนแต่ละกลุ่มมานำเสนอหน้าชั้นเรียนแล้วให้เพื่อนในชั้นเรียนร่วมกันแสดงความคิดเห็นว่าแสดงพลังภาษาอย่างไร

กิจกรรมรวบยอด

 ๘. นักเรียนและครูร่วมกันสรุปความรู้เกี่ยวกับเรื่อง พลังของภาษา

**สื่อการเรียนรู้/แหล่งการเรียนรู้**

 ๑. powerpoint เสียงในภาษาไทย

 ๒. ใบกิจกรรมเสียงในภาษาไทย

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ**  **หน่วยเสียงภาษาไทย ประกอบด้วยหน่วยเสียงสระ หน่วยเสียงพยัญชนะ และหน่วยเสียงวรรณยุกต์** | ใบกิจกรรมเสียงในภาษาไทย | แบบประเมินใบกิจกรรมเสียงในภาษาไทย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ผลการเรียนรู้ที่คาดหวัง** ลักษณะของเสียงในภาษาไทย ประกอบด้วย เสียงสระ เสียงพยัญชนะ และเสียงวรรณยุกต์ คำแต่ละคำจะประกอบด้วยเสียงทั้งสามชนิด ซึ่งเสียงนี้ทำให้แยกความหมายของคำได้ การออกเสียงภาษาไทยจึงควรออกเสียงให้ถูกต้องและชัดเจน เพื่อให้การสื่อสารสามารถสื่อความได้เข้าใจถูกต้องตรงกัน อธิบายลักษณะของเสียงในภาษาไทย | ใบกิจกรรมเสียงในภาษาไทย | แบบประเมินใบกิจกรรมเสียงในภาษาไทย | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะสำคัญ**ความสามารถในการสื่อสารความสามารถในการคิด | ใบกิจกรรมเสียงในภาษาไทย | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ.......................................................ผู้สอน

 (อาจารย์มธุมิส สมานทรัพย์)

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

 ลงชื่อ......................................................ผู้สอน

(อาจารย์มธุมิส สมานทรัพย์)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อาจารย์ภาคภูมิ คล้ายทอง)

 หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

.............................................................................................................................................................................. ..............................................................................................................................................................................

ลงชื่อ................................................................

 (อาจารย์ ดร. สุดารัตน์ ศรีมา )

 รองผู้อำนวยการฝ่ายวิชาการ